Hoda Shaarawi og hennes tilhengere så opp til den europeiske kvinnebevegelsen. Videre var hun en sterk tilhenger av moderniseringen i Atatürk sitt Tyrkia med sekulariseringen etter Det osmanske rikets fall. Hun ønsket å fjerne gamle tradisjoner, forestillinger og lover som hindret likestilling og så opp til Atatürk som hun mente hadde vist verden at det var mulig å komme forbi disse hindringene også for orientalske land.